Screenshot: N1 televizija

POVJESNIČAR Ivo Banac u emisiji Tema dana na N1 televiziji kazao je kako ne odbacuje mogućnost novih izbora.



"Nisam siguran da 'reset' uspijeva. Izbori su krajnja mogućnost, no ne bih je odbacio, jer ako se ide ovako, ovo neće funkcionirati", kaže Banac.



Kao temeljni problem vidi dualističku vlast i predsjednika Vlade koji ne funkcionira unutar nje. Kaže da kratkoročno ne vidi da će doći do značajnih preslagivanja u Saboru, ali dugoročno ne odbacuje takvu mogućnost.



"Vidimo i po novinama da se spekulira što bi to moglo značiti, možda promjene u naglascima u strankama. Naglašavam glavni problem, ova Vlada nema šest mjeseci, od nje se očekuju brzi rezultati. Ono što je do sada postigla je zapravo jedan mali pomak što se tiče gospodarstva, no niti izbliza onoliko veliki kako se očekivalo. Zadnji je trenutak da se ljudi u Vladi trgnu i shvate da moraju riješiti neke stvari, i da nema čekanja, osobito ako je razlog čekanja nedostatak kadrova za pojedine funkcije", kaže Banac.

"Most postao krajnje iritantan"



Smatra da MOST uopće nije uspio te du postali "krajnje iritantnih".



"Ima i čudnih pojava, kaže, gdje se brani MOST, a napada HDZ, no "i dalje MOST nije pokazao alternativu, nego jednu vrstu populističke strasti koja se ne pokazuje u praksi.Recimo, ove gluposti oko plaća i slično, to je prazno moraliziranje koje više ne pali ni kod onih koji su antipolitički raspoloženi. Mislim da ako dođe do izbora, da će MOST biti pometen", rekao je Banac se pita i zašto se i što čeka s MUP-om, i da su i Karamarko i Kosor u pravu oko požurivanja preuzimanja vlasti.



Smatra da se Most mora odlučiti je li u zajedničkoj vladi s partnerima iz Domoljubne koalicije, ili želi ostaviti prostor za novu koaliciju s SDP-om.



"Mislim da to nije izvedivo, ali postavlja se pitanje zašto igraju ovu duplu igru", kaže Banac.



O unutarstranačkim izborima koji slijede nakon nacionalnih, kaže da je ovo trenutak da se pored pitanja personalnog vodstva razmotri i pitanje programa.



"Za nekoga s liberalnim stajalištima poput mene je ključno kako riješiti najvažnija pitanja, da se ukloni birokracija i stvori razvojni proračun koji će ići za tim da dovedemo investitore", poručio je Banac.



Rekao je da je situacija s Milijanom Brkićem sporna ako je plagiran diplomski rad, ali da je i inače intelektualno nepoštenje u društvu nešto neprihvatljivo.



"Ako je doista riječ o plagijatu, ne možemo govoriti o Brkićevim perspektivama" kazao je Banac.

Tekst se nastavlja ispod oglasa

Nezadovoljan kurikularnom reformom



Kazao je kako nije zadovoljan s kurikularnom reformom te se osvrnuo na novi prijedlog lektira.



"Ovo sada dovodi u pitanje hrvatsku književnost. Ja nisam išao u hrvatske škole, prema tome, o hrvatskom kanonu učio sam sam iz knjiga, čitajući sva ta djela, i mislim da se hrvatski kanon ne smije dovoditi u pitanje. Ljudi koji to rade dovode u pitanje naš identitet. Za mene je to neprihvatljivo. Ono što se govori o povijesnom programu u nastavi, također je nešto neprihvatljivo za mene", kazao je.



Kaže da je očekivao situaciju sa smjenom Gorana Radmana.



"Ja od ovog očekujem prvi početak niza drugih događanja koja će reformirati HRT.Društvo je toliko podijeljeno da autoriteti koji bi to trebali biti, jednostavno nisu. To se vidjelo u nizu zadnjih situacija, to je žalosno", rekao je Banac.



